משה חבושה

משה חבושה (נולד ב-1961) הוא מוזיקאי, פייטן, חזן ויוצר ישראלי.

==ביוגרפיה==
משה חבושה נולד בירושלים לדוד חבושה וסעידה יאיר. סבו, חכם גורג'י יאיר, היה חזן נודע בבגדאד ומאוחר יותר בירושלים. ממנו ספג חבושה את המסורת העיראקית בחזנות ובפיוטי השבח ושירת הבקשות העיראקיות. עם זאת, כבר מגיל צעיר נמשך לבתי הכנסת בירושלים שבהם שלטה המסורת הספרדית-הירושלמית, שמורכבת ממסורת הבקשות החלביות ומהסגנון המוזיקלי המצרי. מילדות למד שירה ופיוט וכבר בגיל 12 החל לשיר בבית הכנסת בורוכוב בשכונת הבוכרים בירושלים. בהמשך שר בבית הכנסת החלבי - בית הכנסת עדס בנחלאות, לאחר פטירת הפייטן סלים ברסקה התבקש חבושה לנהל את שירת הבקשות בבית הכנסת, ובהמשך גם לימד בו שירה ופיוט לקבוצת נערים, מתוכם צמחו חזנים בעלי שם. בגיל 17 הופיע לראשונה בפני הרב עובדיה יוסף. מאז הופיע באירועים רבים, ציבוריים ופרטיים, שערך הרב.

עם השנים רכש לעצמו חבושה מקום מרכזי במסורת הפיוט הספרדית-ירושלמית. סגנונו המוזיקלי מושפע מהמוזיקה הערבית ובייחוד מסגנון השירה של מוחמד עבד אל-והאב. לפי המסורת המוזיקלית הספרדית-ירושלמית הוא נוהג לשיר ולנגן טקסטים בעברית ללחנים ערביים פופולריים. בין היתר התפרסמו בביצועיו השירים "אינתא עומרי" של אום כולת'ום (שנהפך ל"אל בעניי"), ו"קלאופטרה" של עבד אל-והאב (שנהפך ל"אלי חסרה").

בכתבה שהקדיש לחבושה העיתון המצרי הנפוץ "אל-מצרי אל-יום" בשנת 2009, תיאר חוקר המוזיקה מוחמד עבוד כיצד בבית הכנסת נשמע חבושה "כאילו נולד בבתי הספר של המוזיקה הערבית", וכי קולו הגמיש ויכולתו לבצע לחנים מורכבים, מזכים אותו בתואר "גדול הפייטנים בישראל":

חבושה הוציא במהלך השנים עשרות תקליטים, ומרבה להופיע בפני קהל רב בכל רחבי הארץ והעולם, עם עוד, כינור ובשירה. הופיע יחד עם זמרים בולטים כמו ברי סחרוף. כמו כן הופיע בפני קהילת "אהבה ואחווה" של יהודי מצרים בברוקלין וכן בפני הקהילה היהודית בקהיר.

חבושה עובד לעיתים קרובות עם מוזיקאים פלסטינים-ישראלים בניסיון לקרב את השלום באמצעות המוזיקה. לימד פיוט ושירה באוניברסיטה העברית בירושלים, בין תלמידיו נמנו זמרים כמו מוש בן ארי, אתי אנקרי ואביתר בנאי.

מגיש תוכנית "אזמר בשבחין" מדי יום שישי ברדיו קול ברמה. הוציא לאור קונטרס בשם "נקודות מבט" (ירושלים, 2000) שעוסק בפיוט.

בשנת 2009 חתמו רבנים רבים על מכתב תמיכה בחבושה, לאחר שהופצו נגדו פאשקווילים שבהם נכתב שהופיע בפני קהל מעורב של נשים וגברים. 

חבושה זכה בפרס ראשון בתחרות נגינה על עוד בישראל שהתקיים באודיטוריום חיפה עם קהל וחבר שופטים ערבים, נוצרים, ויהודים. 

חבושה נשוי ואב לחמישה מתגורר בשכונת בית ישראל בירושלים. מקרובי משפחתו מוזיקאים ידועים בהם אלעד הראל והרב דוד מנחם.

==דיסקוגרפיה (חלקית)==
במהלך שנות ה-90 הוציאה חברת גל פז את כל קלטותיו לאור מחדש בפורמט תקליטורים
;שירה
* בעצם העניין
* אור חדש
* שיר ושבחה
* נחמוה לי
* קל כנשר
*כפיף
* יערת דבש
* שבחי ירושלים
* ישמח משה
* סליחות
* שירי שבחות
*שמחת בית השואבה, 
*שירים לכבוד ארצי היפה-פיה 
*יה ריבון (שיתוף פעולה עם שרולי ברוכנר) 

;עריכה
* תורה ותפילה : מאוצר החזנות הספרדית. עורכים: משה חבושה ועזרא ברנע. ירושלים, רננות, המכון למוזיקה יהודית

;כתיבה
ספר זכרונות בגדאד וירושלים, ירושלים תשפ"ד (בסיוע הרב משה שבת) - הספר מכיל חומר היסטורי וכן מנהגים ועובדות על חכמי תורה מבבל ומירושלים. בסוף הספר פרק העוסק בתולדות המוזיקה הערבית.

== ראו גם ==
* משה אליהו
* ציון יחזקאל
* יצחק סונה

==קישורים חיצוניים==
* [http://www.bbc.co.uk/programmes/p007rhct משה חבושה], BBC Radio 3, הקלטת הופעה בפסטיבל העוד הבינלאומי בירושלים, 21 במרץ 2009
* משה חבושה, [https://web.archive.org/web/20100309112322/http://www.piyut.org.il/articles/459.html זכרונות משירת הבקשות], 2006
* [http://web.nli.org.il/sites/nlis/he/song/pages/results.aspx#query=any,contains,משה%20חבושה&query=facet_local6,exact,אודיו, הקלטות משה חבושה] באתר הפיוט והתפילה מבית הזמנה לפיוט
* אלמוג בהר, [http://almogbehar.wordpress.com/2009/09/29/אום-כולתום-בבית-הכנסת/ אום כולת'ום בבית-הכנסת], 29.09.2009
* 
* [http://www.youtube.com/watch?v=oJJpf1E8C1w הרב עובדיה יוסף בהופעה עם הפייטן משה חבושה] 
* [http://www.youtube.com/watch?v=odZ7gDxqVvUw משה חבושה - סרט מסע], סרט תיעודי קצר בהפקת "הזמנה לפיוט" 
* 
* [https://youtu.be/QOrrdoJzsjg?t=7737 סליחות עם החזן משה חבושה בבית הכנסת היזדים], באתר יוטיוב, אלול תשע"ז
* 
* 
* עוזיאל סבתו, [https://www.inn.co.il/news/572775 פיוטקאסט זיכרון הראשונים - משה חבושה על בית הכנסת 'עדס'], באתר ערוץ 7, 29.7.2022

==הערות שוליים==

קטגוריה:זמרים ישראלים
קטגוריה:חזנים ישראלים
קטגוריה:מוזיקאים ישראלים
קטגוריה:ירושלים: אישים
קטגוריה:מבצעי פיוטים
קטגוריה:סגל רדיו קול ברמה
קטגוריה:ישראלים שנולדו ב-1961